Róžant (aha/SN). Zo móžeše wjesnjanosta gmejny Ralbicy-Róžant Hubertus Ryćer (CDU) wčera něhdźe 15 přewažnje młodych hosći witać, zaležeše na tym, zo je staršiska přirada Ralbičanskeje pěstowarnje „Dr. Jurij Młynk“ wo to prosyła zaběrać so ze situaciju kubłanišća na tuchwilnych třoch stejnišćach. Prjedy hač so radźićeljo wčera tutomu dypkej dnjoweho porjada wěnowachu, mějachu přitomni starši składnosć so naprašować. Carmen Hebestreitowa, Milena Boršcyna, Fabian Róbl a předsydka staršiskeje přirady pěstowarnje Michaela Gedikowa rysowachu tučasne njeznjesliwe połoženje.
szl_Latn